ᱯᱩᱱᱚᱢ ᱠᱚᱣᱨ

ᱯᱩᱱᱚᱢ ᱠᱚᱣᱨ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱟᱨ ᱢᱚᱰᱮᱞ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱩᱬᱩᱛ ᱞᱮᱠᱟᱛᱮ ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱷᱤᱞᱢ ᱨᱮ ᱧᱮᱞᱚᱜᱼᱟᱭ ᱾ ᱩᱱᱤ ᱫᱚ ᱨᱟᱡᱽᱟᱹᱨᱤ ᱦᱚᱲ ᱦᱚᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱛᱮᱞᱮᱝᱜᱟᱱᱟ ᱨᱮ ᱢᱮᱱᱟᱭ ᱟᱨ ᱠᱟᱝᱜᱨᱮᱥ ᱯᱟᱨᱴᱤ ᱨᱮᱱ ᱥᱚᱦᱮᱫ ᱠᱟᱱᱟᱭ ᱾

ᱠᱮᱨᱤᱭᱚᱨ
ᱵᱷᱟᱨᱚᱛ ᱨᱮᱱᱟᱜ ᱦᱟᱭᱫᱨᱟᱵᱟᱫᱽ ᱨᱮ ᱡᱟᱱᱟᱢ ᱟᱨ ᱦᱟᱨᱟ ᱵᱩᱨᱩ ᱟᱠᱟᱱ, ᱯᱩᱱᱚᱢ ᱠᱚᱣᱨ ᱫᱚ ᱦᱟᱭᱫᱨᱟᱵᱟᱫᱽ ᱯᱚᱵᱽᱞᱤᱠ ᱥᱠᱩᱞ ᱨᱮ ᱟᱡᱟᱜ ᱥᱮᱪᱮᱫ ᱮ ᱯᱩᱨᱟᱹᱣ ᱞᱮᱫᱼᱟ, ᱚᱱᱟ ᱛᱟᱭᱚᱢ ᱫᱤᱞᱞᱤ ᱨᱮᱱᱟᱜ ᱱᱮᱥᱱᱟᱞ ᱤᱱᱥᱴᱤᱴᱭᱩᱴ ᱚᱯᱷ ᱯᱷᱮᱥᱚᱱ ᱴᱮᱠᱱᱚᱞᱚᱡᱤ (NIFT) ᱨᱮ ᱯᱷᱮᱥᱚᱱ ᱰᱤᱡᱟᱭᱤᱱᱤᱝ ᱮ ᱯᱟᱲᱦᱟᱣ ᱠᱮᱫᱼᱟ ᱾ ᱒᱐᱐᱖ ᱨᱮ, ᱟᱡᱟᱜ ᱯᱟᱲᱦᱟᱣ ᱛᱟᱭᱚᱢ, ᱩᱱᱤ ᱫᱚ ᱛᱮᱡᱟ ᱦᱚᱛᱮᱛᱮ ᱰᱤᱨᱮᱠᱴᱚᱨ ᱠᱟᱹᱢᱤ ᱞᱟᱹᱜᱤᱫ ᱢᱤᱫ ᱯᱷᱤᱞᱢ ᱨᱮ ᱥᱟᱭᱤᱱ ᱞᱮᱫᱼᱟ, ᱡᱟᱦᱟᱸ ᱫᱚ ᱵᱟᱝ ᱦᱩᱭ ᱞᱮᱱᱟ ᱾ ᱛᱚᱵᱮ, ᱩᱱᱤ ᱫᱚ ᱟᱨ ᱢᱤᱫᱴᱟᱹᱝ ᱛᱮᱡᱟ ᱯᱷᱤᱞᱢ, ᱚᱠᱟ ᱵᱤᱪᱤᱛᱨᱚᱢ ᱞᱟᱹᱜᱤᱫ ᱚᱯᱷᱚᱨ ᱮ ᱦᱟᱛᱟᱣ ᱠᱮᱫᱼᱟ ᱾ ᱚᱱᱟ ᱯᱷᱤᱞᱢ ᱨᱤᱞᱤᱡᱚᱜ ᱢᱟᱲᱟᱝ ᱨᱮᱜᱮ, ᱠᱚᱣᱨ ᱫᱚ ᱟᱨ ᱢᱤᱫᱴᱟᱹᱝ ᱛᱮᱞᱩᱜᱩ ᱯᱷᱤᱞᱢ, ᱢᱟᱭᱟᱡᱟᱞᱚᱢ ᱨᱮ ᱢᱩᱬ ᱨᱳᱞ ᱮ ᱠᱚᱨᱟᱣ ᱞᱮᱫᱼᱟ, ᱡᱟᱦᱟᱸ ᱫᱚ ᱯᱩᱭᱞᱩ ᱨᱤᱞᱤᱡᱽ ᱞᱮᱱᱟ ᱾

ᱚᱱᱟ ᱛᱟᱭᱚᱢ, ᱩᱱᱤ ᱫᱚ ᱟᱹᱰᱤ ᱜᱟᱱ ᱛᱮᱞᱩᱜᱩ ᱯᱷᱤᱞᱢ ᱨᱮ ᱧᱮᱞ ᱞᱮᱱᱟ, ᱡᱮᱞᱮᱠᱟ ᱱᱤᱠᱤ ᱮᱱᱰ ᱱᱤᱨᱟᱡᱽ, ᱱᱤᱠᱤ ᱨᱮᱱᱟᱜ ᱴᱟᱭᱴᱚᱞ ᱨᱳᱞ ᱠᱚᱨᱟᱣ ᱠᱟᱛᱮ, ᱟᱨ ᱥᱚᱣᱨᱭᱚᱢ, ᱜᱳᱯᱤᱪᱟᱱᱫᱽ ᱟᱨ ᱟᱱᱩᱥᱠᱟ ᱥᱮᱴᱴᱤ ᱥᱟᱶ ᱾ ᱱᱚᱣᱟ ᱨᱮ ᱩᱱᱤᱭᱟᱜ ᱠᱟᱹᱢᱤ ᱞᱟᱹᱜᱤᱫ, ᱠᱚᱣᱨ ᱫᱚ ᱒᱐᱐᱘ ᱞᱟᱹᱜᱤᱫ ᱵᱮᱥᱴ ᱥᱚᱯᱚᱨᱴᱤᱝ ᱮᱠᱴᱨᱮᱥ ᱟᱣᱟᱨᱰ ᱞᱟᱹᱜᱤᱫ ᱱᱚᱢᱤᱱᱮᱴ ᱞᱮᱱᱟ ᱾ ᱩᱱᱤ ᱫᱚ ᱛᱟᱢᱤᱞ ᱟᱨ ᱠᱟᱱᱱᱟᱰᱟ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱮᱥ. ᱮ. ᱪᱟᱸᱫᱽᱨᱟᱥᱮᱠᱷᱚᱨᱟᱜ ᱱᱮᱱᱡᱤᱨᱩᱠᱩᱢ ᱵᱷᱟᱨᱟᱭᱤ ᱟᱨ ᱵᱟᱸᱫᱷᱩ ᱵᱟᱞᱟᱜᱟ ᱥᱟᱶ ᱮᱠᱴᱤᱝ ᱰᱮᱵᱽᱭᱩ ᱞᱮᱫᱼᱟ ᱾ ᱒᱐᱑᱐ ᱨᱮ, ᱩᱱᱤ ᱫᱚ ᱛᱟᱢᱤᱞ ᱨᱮ ᱟᱹᱰᱤ ᱜᱟᱱ ᱦᱚᱲ ᱠᱚ ᱪᱟᱹᱦᱩᱵ ᱟᱠᱟᱫ ᱩᱱᱱᱟᱭᱯᱳᱞ ᱚᱨᱩᱵᱷᱟᱱ ᱥᱟᱶ ᱮ ᱨᱩᱣᱟᱹᱲ ᱮᱱᱟ, ᱱᱚᱣᱟ ᱫᱚ ᱒᱐᱐᱘ ᱨᱮᱱᱟᱜ ᱵᱚᱞᱤᱣᱩᱰ ᱯᱷᱤᱞᱢ, ᱮ ᱣᱮᱰᱱᱮᱥᱰᱮ ᱨᱮᱱᱟᱜ ᱨᱤᱢᱮᱠ ᱠᱟᱱᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱠᱟᱢᱟᱞ ᱦᱟᱥᱟᱱ ᱟᱨ ᱢᱚᱦᱚᱱᱞᱟᱞ ᱥᱟᱶ ᱢᱤᱫ ᱦᱩᱰᱤᱧ ᱥᱚᱯᱚᱨᱴᱤᱝ ᱨᱳᱞ ᱮ ᱠᱚᱨᱟᱣ ᱞᱮᱫᱼᱟ ᱾ ᱱᱤᱛ ᱜᱮ, ᱩᱱᱤ ᱫᱚ ᱢᱤᱥ ᱛᱮᱞᱮᱝᱜᱟᱱᱟ ᱤᱵᱷᱮᱸᱴ ᱞᱟᱹᱜᱤᱫ ᱵᱨᱟᱱᱰ ᱮᱢᱵᱟᱥᱟᱰᱚᱨ ᱞᱮᱠᱟᱛᱮ ᱱᱚᱢᱤᱱᱮᱴ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ